Lat Kampung Boy Sebuah Muzikal

Lat Kampung Boy Sebuah Muzikal ialah sebuah pementasan teater Malaysia yang diadaptasi dari komik autobiografi Kampung Boy karya Lat.Norhayati Nordin (17 Januari 2011). Wajah, gaya seiras - Lat Kampung Boy Sebuah Muzikal Harian Metro. Diperoleh pada 23 Februari 2011. Teater ini dipentaskan pada 16 Mac sehingga 3 April 2011 di Istana Budaya, Kuala Lumpur, ia diarahkan oleh Hans Isaac dan Harith Iskander dan dibintangi oleh Awie sebagai Lat, dan juga dibintangi oleh Jalil Hamid, Rahim Razali, Atilia Haron dan Douglas Lim. Teater ini merupakan yang pertama yang mengadaptasi dari sebuah novel grafik kepada teater muzikal.Feride Hikmet Atak (14 Januari 2011). Teater Muzikal Lat Kampung Boy Di Istana Budaya Mac Ini mStar Online. Diperoleh pada 23 Februari 2011.

Sinopsis
Teater muzikal ini mengisahkan kehidupan Lat yang bermula sejak zaman kanak-kanak ketika beliau membesar di sebuah kampung di Perak, sehinggalah beliau menjadi kartunis yang dikagumi di seluruh Negara dan diiktiraf di peringkat antarabangsa. 

Pelakon
 Awie sebagai Lat
 Jalil Hamid sebagai Khalid
 Rahim Razali sebagai Pak Samad
 Atilia Haron sebagai Faizah
 Douglas Lim sebagai Frankie
 Pushpa Narayan sebagai Mrs. Thambi
 Sandra Soodhy sebagai Mrs. Hew
 Haneesya Hanee sebagai Normah muda
 Daniel Shazrique Eezkandar sebagai Lat muda

Penerbitan
Menurut Hans Isaac, Lat Kampung Boy Sebuah Muzikal diadakan sempena meraikan ulang tahun kelahiran Lat yang ke-60 pada 5 Mac 2011. Skripnya ditulis oleh Harith Iskander dan dirombak sebanyak 15 kali dan diberikan kepada Mamat Khalid dan Adlin Aman Ramlie untuk disemak. Bagi menyiapkan skrip ini dan mengenali Lat lebih dekat, beliau dan Harith ‘berkampung’ di Ipoh. Sebanyak 10 lagu dihasilkan untuk teater ini.

Sambutan
Bersempena dengan pementasan teater ini, buku Kampung Boy dan Town Boy dikeluarkan dalam bentuk edisi khas dan telah terjual sebanyak 1,000 naskhah.

Tenaga kerja
 Penerbit Eksekutif: Mohd Khair Ngadiron & Hans Isaac
 Penerbit: Hans Isaac
 Pengarah: Hans Isaac & Harith Iskander
 Penulis Skrip: Harith Iskander & Kuah Jenhan (Penulis Bersama)
 Penasihat Pementasan: Mamat Khalid
 Pengarah Muzik: Michael Veerapen
 Koreografer: Taufik Ibrahim (Pat)
 Pereka Kostum: Devorsine Dominique

Lihat juga
 Kampung Boy

Rujukan

Pautan luar


Kategori:2011 di Malaysia
Kategori:Seni pentas di Malaysia